Diari Oficial de la Generalitat Valenciana


Sumari del DOGV 1374, del 05-09-1990 (1990/818653)

ORDRE de 24 de juliol de 1990, de la Conselleria de Cultura, Educació i Ciència, per la qual s'acorda donar publicitat a la Resolució dictada per la Universitat de València i el Servei Valencià de Salut, per la qual es convoca concurs públic per a la provisió de places vinculades de cossos docents universitaris i facultatius especialistes d'àrea d'institucions sanitàries del Servei Valencià de Salut.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/07/24/(1)/dof/vci/html**

### Dades del document

Número de DOGV
:   1374

Data del DOGV
:   05-09-1990

Secció del DOGV
:   DISPOSICIONS GENERALS

Número del document
:   1990/818653


Data del document
:   24-07-1990

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 24 de juliol de 1990 de la Conselleria de Cultura, Educació i Ciència, per la qual s'acorda donar publicitat a la Resolució dictada per la Universitat de València i el Servei Valencià de Salut, per la qual es convoca concurs públic per a la provisió de places vinculades de cossos docents universitaris i facultatius especialistes d'àrea d'institucions sanitàries del Servei Valenciá de Salut.  
D'acord amb la Resolució dictada per la Universitat de València i el Servei Valencià de Salut, de data 30 de maig de 1990, per, la qual es convoca concurs públic per a la provisió de places vinculades de cossos docents universitaris i facultatius especialistes d'àrea d'institucions sanitàries del Servei Valencià de Salut, aquesta conselleria ha disposat:  
Article únic  
Donar publicitat de l'esmentada resolució que figura com annex a aquesta ordre.  
València, a 24 de juliol de 1990.  
El Conseller de Cultura, Educació i Ciència,   
ANTONI ESCARRE I ESTEVE  
ANNEX  
Resolució de la Universitat de València i del Servei Valencià de Salut, de 30 de maig de 1990, per la qual es convoca concurs públic per a la provisió de places vinculades de cossos docents universitaris i facultatius especialistes d?àrea d'institucions sanitàries del Servei Valencià de Salut.  
D'acord amb allò que disposa el Reial Decret 1558/1986, de 28 de juny, que estableix les bases generals del règim de concerts entre les universitats i les institucions sanitàries, es va subscriure, amb data 19 de setembre de 1989, l'oportú concert entre la Conselleria de Sanitat i Consum de la Generalitat Valenciana i la Universitat de València, per a la utilització de les institucions sanitàries en la docència i la investigació.  
Segons allò que disposa l'article 4, base vuitena, u, del Reial Decret esmentat, les places vinculades s'han de proveir mitjançant concurs convocat conjuntament per la Universitat i l?Administració pública responsable de la institució sanitària concertada.  
Amb aquesta finalitat, el Rectorat de la Universitat de València i la Direcció del Servei Valencià de Salut, acorden:  
Convocar concurs per a la provisió de places docents de la plantilla de cossos de professors de la Universitat de València vinculades amb places de facultatius especialistes de les institucions sanitàries del Servei Valencià de Salut, d'acord amb les bases següents:  
1. Normes generals  
1.1. Aquest concurs es regeix per els bases establertes en la present resolució, i en tot allà que no s'hi preveu s'ajustarà a allà que disposen la Llei Orgànica 11/1983, de 25 d'agost, de Reforma Universitària (BOE d?1 de setembre); els Estatuts de la Universitat de València (DOGV de 16 de desembre de 1985); el Reial Decret 1558/1986 de 28 de juny (BOE de 31 de juliol); el Reial Decret 1888/1984, de 26 de setembre (BOE de 26 d'octubre), pel qual es regulen els concursos per a la provisió de places dels cossos docents universitaris, modificat parcialment pel Reial Decret 1427/1986, de 13 de juny (BOE d'11 de juliol), l?Ordre de 28 de desembre de 1984 (BOE de 16 de gener de 1985), i en allò que no estableixin aquestes disposicions, per la legislació vigent que regula el règim general d'ingrés en institucions sanitàries de la Seguretat Social, pel Reial Decret 2166/1984, de 28 de novembre (BOE de 6 de desembre, correcció d'errades de 7 de gener de 1985), i l?Ordre del Ministeri de Sanitat i Consum de 4 de febrer de 1985 (BOE de 6 de febrer), modificada per l?Ordre de 3 de setembre (BOE d'11 de setembre), i per la legislació general de funcionaris civils de l?Estat, i es tramita independentment per a cada una de les places convocades.  
1.2. La relació del nombre de places convocades per cada especialitat i el districte sanitari a què es troba adscrit el servei jerarquitzat corresponent, s'especifiquen en l'annex I d'aquesta resolució.  
1.3. Les funcions docents i assistencials de les places objecte del present concurs es realitzaran en règim de dedicació conjunta a temps complert, i aquesta activitat serà incompatible amb l'activitat privada. El règim de dedicació a les funcions assistencials serà el que tindrà establert el servei a què es trobe adscrita la plaça. La institució sanitària corresponent pot fixar l?obligatorietat de la realització de la jornada de matí i vesprada. D'altra banda, haurà de participar en els respectius torns d'atenció continuada si així ho exigeixen les peculiaritats de la funció assistencial.  
1.4. Les places del cas de professors de la Universitat de València convocades queden, pel que fa al vessant assistencial, vinculades orgànicament al servei jerarquitzat corresponent, i funcionalment, al districte sanitari o, si és el cas, a l'àrea de salut a què es troba adscrit el servei jerarquitzat.  
1.5. La vinculació de les places dels cossos docents amb el Servei Valencià de Salut és en la categoria de facultatiu especialista d'àrea. Si el concursant que obtinga la plaça es troba, a l'hora de prendre'n possessió, en exercici actiu, amb una plaça de cap de departament, servei o secció obtinguda per concurs-oposició, en el mateix centre i la mateixa especialitat de la plaça objecte del concurs, es mantindrà en el càrrec que exerceix. Per a aquells que van obtenir les places amb posterioritat al mes de febrer de 1985 es aplicable, per al manteniment del càrrec, el contingut de l'article 9 de l'Ordre de 5 de febrer de 1985 (BOE de 6 de febrer).  
1.6. El personal que accedirà a les places convocades Percebrà les retribucions bàsiques i complementàries que hi corresponga, d'acord amb el règim retributiu establert amb caràcter general per al professorat universitari, amb l'increment addicional que per al complement de destinació i el complement específic fixa anualment el Ministeri d'Economia i Hisenda.  
2. Requisits dels candidats  
2.1. Per ser admès als esmentats concursos, al posseir els requisits generals següents:  
2.1.1 Ser espanyol.  
2.1.2 Tenir divuit- anys i no haver-ne complert seixanta-cinc.  
2.1.3 No haver estar separat, mitjançant expedient disciplinari, del servei de l?Administració de l'Estat o de l?Administració autònoma, institucional o local, o de la Seguretat Social, ni trobar-se inhabilitat per a l'exercici de les funcions públiques, circumstàncies que s'han d'acreditar amb l'oportuna declaració jurada.  
2.1.4 No patir cap malaltia, o defecte físic o psíquic que puga impedir l'exercici de les- funcions docents i assistencials.  
2.2. S'han de posseir també les condicions específiques que s'indiquen tot seguit:  
2.2.1. Les ressenyades en l'article 4,1 o 2, del Reial Decret 1888/1984, de 26 de setembre.  
2.2.2. Posseir la titulació d'especialista que siga procedent per a cada plaça, expedida pel Ministeri d'Educació i Ciència.  
No poden concursar a places de professorat titular d'universitat les persones que han estat contractades durant més de dos anys com a ajudants en la Universitat de València. Queden exceptuats d'aquesta exigència aquelles persones que durant un any o més han realitzat tasques d'investigació o han estat ajudants en una altra o unes altres universitats espanyoles o estrangeres, o que han realitzat estudis en una altra universitat o institució acadèmica espanyola o estrangera, autoritzades per la Universitat de València.  
3. Sol·licituds  
3.1 Les persones que desitgen prendre part en el concurs han de trametre la sol·licitud corresponent al Rectorat de la Universitat de València (c/ de Roger de Llúria, 6. 46449 València), per qualsevol dels procediments establerts en la Llei de Procediment Administratius, abans de vint dies hàbils a partir de la publicació d'aquesta convocatòria en el Butlletí Oficial de l'Estat, mitjançant instància, segons el model de l'annex II, degudament formalitzada.  
3.2. A la sol·licitud s'han d'adjuntar els documents que acrediten posseir els requisits per a participar en el concurs.  
La concurrència d'aquests requisits han de referir-se sempre a una data anterior a l'expiració del termini fixat per a sol·licitar la participació en el concurs.  
3.3. Els aspirants han de justificar l'abonament en l'Habilitació- Pagadoria de la Universitat de València, i en termini a què es fa referència en el paràgraf 3.1, de la quantitat de 1135 RBL en concepte de drets (400 PTA per formació d'expedient i 8170 HHR per drets d?examen). L?Habilitació n'expedirà un rebut per duplicat, un dels exemplars del qual s'ha d'unir a la sol·licitud.  
Si el pagament dels drets s'efectua per gir postal o telegràfic, aquest s'ha d?adreçar a l?esmentada Habilitació- Pagadoria (c/ de Roger de Llúria, 6. 46490 València), fent constar en el taló destinat a aquest organisme les dades següents: nom i cognoms de la persona interessada, la plaça a què concursa el número de la plaça de la convocatòria.  
4. Admissió d'aspirants  
4.1. Acabat el termini de presentació de sol·licituds, el Rector de la Universitat de València, per qualsevol dels procediments que estableix la Llei de Procediment Administratiu, trametrà a tots els aspirants una relació completa d'admesos i exclosos, amb indicació de les causes de l'execució. Contra aquesta resolució aprovatòria de la llista d'admesos i exclosos es pot presentar reclamació davant el Rector en el termini de quinze dies hàbils a comptar de l'endemà de la notificació de la relació d'admesos i exclosos. Així mateix, les llistes provisionals i definitives d'admesos i exclosos es faran públiques als taulers d'anuncis del Servei de Personal de la Universitat (c/ de Roger de Llúria, 6. 46690 València) i als Serveis Centrals del Servei Valencià de Salut (c/ de Roger de Llúria, 19. 46455 València).  
5. Comissions  
5.1. De conformitat amb allò que disposa el Reial Decret 1558/1986, de 28 de juny, les comissions que han de resoldre els concursos estan constituïdes de la forma següent:  
Dos professors pertanyents al cas docent universitari procedent, segons la plaça convocada, de l'àrea de coneixement a què corresponga la plaça, designats i nomenats per la Universitat, dels quals un serà el president de la comissió i l'altre actuarà com a secretari.  
Els tres vocals restants són nomenats per la Universitat. Un designat pel Consell d'Universitats mitjançant sorteig entre professors pertanyents a cossos docents universitaris de l'àrea de coneixements respectiva, que ocupen plaça assistencial en qualsevol institució sanitària. Els dos restants, que han de ser doctors i posseir el títol d'especialista que s'exigesca com a requisit per a concursar a la plaça, són designats pel Servei Valencià de Salut. Cada membre de la comissió té un suplent, nomenat d'igual forma que per a la designació del titular.  
5.2. Els membres de la comissió han d'abstenir-se d'intervenir, i ho notificaran al Rector de la Universitat, quan hi concórrega alguna de les circumstàncies ressenyades en l'article 20 de la Llei de Procediment Administratiu. En matèria de recusació és aplicable allò que disposa l'article 6è, 11 i 12, del Reial Decret 1888/1984, de 26 de setembre.  
5.3. Les comissions s'han de constituir en un termini no superior a quatre mesos des de la publicació de la seua composició en el Butlletí Oficial de l'Estat.  
6. Desenvolupament del concurs  
6.1. Dins el termini anterior, el president de la comissió, després de consultar els altres membres, dictarà una resolució, que ha de ser notificada a totes les persones interessades amb una antelació mínima de quinze dies naturals, per la qual es convocarà tots els aspirants admesos a participar en el concurs per realitzar l'acte de presentació dels concursants, i amb indicació del lloc, dia i hora d'aquest acte. A aquest efecte, el termini entre la data prevista per a l'acte de constitució de la comissió i la data fixada per a l'acte de presentació no pot ser superior a dos dies hàbils.  
6.2. En l'acte de presentació, que serà públic, els concursants han de lliurar al president de la comissió la documentació ressenyada en l'article 9 del Reial Decret 1888/1984, de 26 de setembre (BOE de 26 d'octubre), modificat parcialment pel Reial Decret 1427/1986, de 13 de juny (BOE d'11 de juliol), i rebran les instruccions precises sobre la realització de les proves.  
El model de currículum que han de presentar els concursants és el que s'adjunta a aquesta convocatòria com a annex III. A més del que disposa l'article 9 del Reial Decret esmentat anteriorment, els candidats han de fer constar en el currículum els mèrits i els altres documents acreditatius de la seua tasca assistencial.  
Així mateix, es determina mitjançant sorteig l'ordre d'actuació dels concursants i es fixarà el lloc, la data i l'hora de l'inici de les proves, les quals han de començar abans de vint dies hàbils a comptar de l'endemà de l'acte de presentació.  
En el mateix acte de presentació, el president de la comissió farà públic el termini fixat per aquella perquè qualsevol concursant puga examinar la documentació presentada pels altres concursants, abans que s'inicien les proves.  
6.3. El concurs consta de les fases següents:  
6.3.1. L?avaluació dels mèrits i del projecte docent. La comissió s'ha d'ajustar, per avaluar els mèrits i el projecte docent, allò que estableixen el Reial Decret 1888/1984, de 26 de setembre, i el Reial Decret 2166/1984, de 28 de novembre (BOE de 6 de desembre), segons el que disposa la base vuitena de l'article 4 del Reial Decret 1558/1986, de 28 de juny.  
6.3.2. L?exposici6 oral d'un tema elegit pel concursant. Aquesta prova, i la seua metodologia, és la que estableix l'article 9 del Reial Decret 1888/1984.  
6.3.3 La realització d'una prova pràctica, d'acord amb el contingut que corresponga a l'especialitat de la plaça vinculada a què s'opte. Aquesta prova la determinarà la comissió; serà escrita i posteriorment cada concursant la llegirà en públic i podrà ser debatuda amb el concursant durant un temps màxim de tres hores. En aquest cas, s'ha de tenir en compte allò que disposa l'article 4, base vuitena, apartat dos, del Reial Decret 1558/1986, de 28 de juny.  
6.3.4 L?avaluació de les diverses fases del concurs, regulada pels Reials Decrets 1888/1984 i 2166/1984, té un valor equilibrat.  
6.4. La proposta de provisió de plaça o places es realitza pel sistema de votació, dins el termini de trenta dies a partir de la data d'inici de les proves. A aquest efecte, la comissió farà pública una resolució on es formularà la seua proposta i el vot de cadascun dels seus membres, la qual s'exposarà als taulers d'anuncis del Servei de Personal de la Universitat de València (c/ de Roger de Llúria, 6) i als Serveis Centrals del Servei Valencià de Salut (c/ de Roger de Llúria, 19).  
6.5. Contra la proposta de la comissió, els candidats poden presentar reclamació en el termini màxim de quinze dies hàbils davant el Rector de la Universitat de València, excepte en el supòsit en què no hi haja cap proposta de provisió de places, i es tramitarà seguint el procediment establert per l'article 14 del Reial Decret 1888/1984, de 26 de setembre.  
7. Presentació de documents i nomenaments  
7.1. Els candidats proposats per a la provisió de les places han de presentar en la Secretaria General de la Universitat de València, abans dels quinze dies hàbils següents al de concloure l'actuació de la comissió, i per qualsevol dels mitjans ressenyats en l'article 66 de la Llei de Procediment Administratiu, els documents següents:  
7.1.1. Fotocòpia del document d'identitat.  
7.1.2. Certificat mèdic oficial de no patir cap malaltia o defecte físic o psíquic per a l'exercici de les funcions docents i assistencials, expedit per la Direcció Provincial, o si escau, la Conselleria, competent en matèria de sanitat.  
7.1.3. Declaració jurada de no haver estat separat de l'Administració de l?Estat, institucional o local o de la Seguretat Social, ni de les Administracions de les comunitats autònomes, mitjançant expedient disciplinari, i de no trobar-se inhabilitat per a l?exercici de funcions públiques.  
7.2. Qui tinga la condició de funcionari públic de carrera està exempt de justificar aquest documents i requisits, però ha de presentar un certificat del Ministeri o organisme de què depenga, acreditatiu de la seua condició de funcionari i de totes les circumstàncies que figuren al seu full de serveis.  
7.3. Els nomenaments proposats per la comissió els efectua el Rector de la Universitat de València i el Director del Servei Valencià de Salut, en el termini de trenta dies hàbils des de la recepció de l?expedient administratiu en la Secretaria General de la Universitat.  
7.4. En el termini màxim d'un mes a comptar de l'endemà de la publicació de la resolució en el Butlletí Oficial de l'Estat, l'aspirant proposat ha de prendre possessió de la seua destinació.  
7.5. Si la persona a qui s'ha adjudicat la plaça no en pren possessió en el termini reglamentari, perdrà l'exercici de la plaça i serà exclosa de qualsevol tipus de concurs per a la provisió de places vacants de la Seguretat Social d'igual o inferior categoria, durant un període de dotze mesos.  
8. Norma final  
8.1. Aquesta convocatòria i els actes administratius que deriven d'aquesta i de l'actuació de les comissions poden ser impugnats en els casos i en la forma establerta en la Llei de Procediment Administratiu i en els Estatuts de la Universitat de València.  
València, 30 de maig de 1990. - El Rector de la Universitat de València: Ramon Lapiedra i Civera. El Director del Servei Valencià de Salut: Luis Felipe Martínez Martínez.  
ANNEX I  
Relació de places vinculades de cossos docents universitaris i facultatius especialistes d?àrea d'institucions sanitàries del Servei Valencià de Salut.  
Plaça núm. 6311990  
Cas a què pertany la plaça: professors titulars d'universitat.   
Area de coneixement a què correspon: Medicina.  
Departament a què és adscrita: Medicina.   
Activitats que ha de realitzar qui obtinga la plaça: Oncologia Mèdica   
Especialitat: Oncologia Mèdica   
Centre hospitalari: Hospital Clínic Universitari de València.   
Districte sanitari: 12.   
Règim de dedicació: temps complert.   
Classe de convocatòria: concurs.  
Plaça núm. 6411990  
Cas a què pertany la plaça: professors titulars d'universitat.   
Area de coneixement a què correspon: Radiologia i Medicina Física.   
Departament a què és adscrita: Medicina.   
Activitats que ha de realitzar qui obtinga la plaça:   
Radiodiagnòstic.   
Especialitat: Radiodiagnòstic.   
Centre hospitalari: Hospital Clínic Universitari de València.   
Districte sanitari: 12.   
Règim de dedicació: temps complert.   
Classe de convocatòria: concurs.  
Plaça núm. 6511990  
Cas a què pertany la plaça: professors titulars d'universitat.   
Area de coneixement a què correspon: Medicina.   
Departament a què és adscrita: Medicina.   
Activitats que ha de realitzar qui obtinga la plaça: Endocrinologia Mèdica.   
Especialitat: Endocrinologia i Nutrició.   
Centre hospitalari: Hospital Clínic Universitari de València.   
Districte sanitari: 12.   
Règim de dedicació: temps complert.   
Classe de convocatòria: concurs.  
Veure imatge


Còpia Permalink ELI